วันนี้มี พสพ กับแฟน ใส่ถุง แต่แฟนบอกคับนิดนึง มี พสพ กันได้สักพักถุงก็แตก แล้วก็เอาออกทันที จากนั้นแฟนก็ช่วยตัวเองจนเสร็จ อยากทราบว่ามีโอกาสท้องไหม? กังวลมากค่ะ?
สวัสดีค่ะ การใช้ถุงยางอนามัยเพศชายที่ถูกต้อง-ควรเลือกถุงยางอนามัยที่เหมาะกับขนาดอวัยวะเพศ และไม่หมดอายุ เพราะการเลือกถุงยางอนามัยที่ผิดขนาดอวัยวะเพศอาจทำให้เกิดการรั่วไหลของน้ำอสุจิออกมาได้-ฉีกซองถุงยางอย่างระมัดระวัง ไม่ให้เกิดการฉีกขาด-สวมถุงยางอนามัยขณะที่อวัยวะเพศแข็งตัวเต็มที่เท่านั้น-ควรไล่ฟองอากาศที่ปลายถุงยางก่อนใช้-หลังมีเพศสัมพันธ์ ให้ถอดถุงยางอนามัยออกขณะที่อวัยวะเพศยังแข็งตัว เพื่อป้องกันน้ำอสุจิหกไหลออกมาด้านนอกหากอวัยวะเพศหลุดจากถุงยาง โดยที่อวัยวะเพศที่หลุดออกมาไม่ได้ไปสัมผัสกับสารคัดหลั่งของผู้หญิงโดยตรง ควรหยุดการมีเพศสัมพันธ์ทันที เพื่อป้องกันการตั้งครรภ์ ในกรณีนี้หากหยุดทันที โดยที่ไม่ได้มีน้ำอสุจิที่อยู่ในถุงยางแล้วไหลออกมาในช่องคลอด โอกาสตั้งครรภ์น้อย แต่หากมีน้ำอสุจิหลุดออกมาบางส่วนแล้ว ก็มีโอกาสตั้งครรภ์ค่ะ หากกังวลมากหรือรู้สึกว่าน่าจะมีโอกาสตั้งครรภ์ อาจใช้ยาคุมกำเนิดฉุกเฉินซึ่งควรกินภายใน 72 ชั่วโมงหลังมีเพศสัมพันธ์ และกินตามที่ฉลากยาระบุไว้แนะนำสังเกตอาการรอบเดือนครั้งถัดไปว่ามาช้ากว่า 35 วันหรือไม่ หากมาช้า หรือมีอาการปวดหน่วงท้องน้อยร่วมกับเลือดออกผิดปกติระหว่างรอบเดือน ควรปรึกษาสูตินรีแพทย์ค่ะ